

**RAZPIS ZA 23. DRŽAVNO PRVENSTVO**

**ZVEZE SLOVENSKIH ČASTNIKOV V SMUČANJU**

**IN STRELJANJU GOLTE 2017**

|  |  |  |
| --- | --- | --- |
| **img11033_screen2.jpgPOKROVITELJ TEKOMOVANJA****Generalštab Slovenske vojske** |  | **ORGANIZATOR TEKMOVANJA****Zveza slovenskih častnikov** |

**IZVAJALEC TEKMOVANJA**

Območno združenje Slovenskih častnikov Velenje v sodelovanju s Slovensko vojsko in Golte d.o.o.

**PRAVILA TEKMOVANJA**

**1. Kraj tekmovanja**

Tekmovanje bo na smučiščih Golte **4. februarja 2017.**

**2. Vrsta tekmovanja**

DP v smučanju in streljanju:

* smučanje bo na progi »BELI ZAJEC«. Proga je dolga 1.350 m z višinsko razliko 205 m;
* streljanje bo z MK puško na razdalji 30 m; položaj ležeči z roke; število strelov 5; za oceno 3 najboljši zadetki. Ocena: vsaka točka (največ 30 točk) je vredna 0,5 sekunde in se odšteje od rezultata smuka. Puške zagotovi organizator.

**3. Pravica udeležbe**

Tekmovanje je ekipno. Nastopajo lahko podčastniki-ce in častniki-ce enot in poveljstev SV ter člani ZSČ. Vsaka organizacija lahko prijavi ekipo (trije tekmovalci) in enega spremljevalca, oziroma rezervo. Tekmuje se v športni opremi **(EXTREMNE KARVING SMUČI NISO PRIMERNE)**.

Prijavnina: **25,00 € za člana ekipe ZSČ.** Plačilo z UPN na TRR OZSČ Velenje št: SI56 0242 6001 0418 625 ali ob prevzemu startnih številk. Dokazilo o nakazilu pokazati ob prevzemu štartnih številk.

**Ekipe SV so oproščene startnine.**

**4. Prijave**

Prijave lahko pošljete na naslov: OZSČ Velenje, Kopališka 3, p.p. 77, 3320 Velenje ali na elektronski naslov: **velenje.castniki@gmail.com****, GSM 041-647-189** (v PDF formatu, podpisano in ožigosano) do srede 1. februarja 2017 do 14. ure.

Kontaktna oseba: **Rudi Ževart, tel.: 041-518-225**. V prijavi navedite združenje ZSČ, oziroma enoto ali poveljstvo SV, priimek in ime, leto rojstva in telefon kontaktne osebe.

**5. Žrebanje štartnih številk**

Žrebanje bo 2. februarja 2017 ob 18. uri v prostorih Doma obrambe v Klubu častnikov in veteranov, Kopališka 3, v Velenju.

**6. Urnik tekmovanja**

Start tekme je na zgornji postaji žičnice »STARI STANI« **ob 10. uri.**

Po prihodu na cilj smučanja sledi streljanje z MK puško. Ogled proge je od **09.00 do 09.45**.

**7. Razglasitev rezultatov**

Razglasitev rezultatov bo eno uro po končanem tekmovanju na terasi hotela Golte.

**Nagrade:**

- zmagovalna ekipa prejme prehodni pokal Zveze slovenskih častnikov,

- prve tri uvrščene ekipe prejmejo pokal v trajno last, tekmovalci pa kolajne,

- najstarejša ekipa prejme pokal in kolajne ter

- najboljša ženska ekipa prejme pokal in kolajne.

**8. Zavarovanje udeležencev**

Vsak tekmovalec tekmuje na lastno odgovornost. Vsi udeleženci prireditve so zavarovani v skladu z zavarovanjem Golte d.o.o.

**OBVESTILO ZA PRIJAVLJENE**

Prevzem štartnih številk in vozovnic za gondolo in žičnico je od **07.00 do 08.30** na spodnji postaji gondolske žičnice Golte v Žekovcu. Za vse udeležence je zagotovljen topli obrok.

Vabljeni!

Generalmajor

dr. Alojz Šteiner, l. r.

predsednik ZSČ